Akvamariin on läbipaistev erksinine või sinakasroheline berüll. Oma sinaka värvuse saab akvamariin raualt. Kõige hinnalisemateks peetakse erksiniseid kivisid, mis saadakse kuumtöödeldes. Esialgselt on enamus akvamariine rohekad või rohekassinised.    Läbi aegade on akvamariini peetud meremeeste ja kalurite kaitsjaks. Veel arvati, et ta leevendab närvi- ja hambavalu ning ravib kaela-, lõua- ja kuklapiirkonna vaevusi. Akvamariini peetakse ka rahukiviks, mis toob perekonnaõnne, lepitab riidlejaid ning  süvendab sõprussuhteid. Puhtust kiirgavat kivi oli tavaks kinkida noortele tüdrukutele, eriti pruutidele.    Akvamariin on kõrge võnkesagedusega puhastav kivi, mis õpetab inimest kuulama oma kõrgemat mina ja soodustab selgeltnägemist. Ta on seotud kurgutšakraga, mille puhastumine avab inimese sisemise kuulmise võime. Kivi sümboliseerib süütust ning puhtust, tasakaalustab ja puhastab tundeid ning aitab vaigistada mõtteid, ni et meel võib kuulda hinge sügavustes toimuvat. Läbipaistev kirgas akvamariin  laiendab nägemisvõime piire, vabastab meele hirmudest, suurendab keskendumisvõimet ning muudab mõtted selgemaks.